རབ་ཚེས་ཤིང་ཁྱི་ཧོར་ཟླ་བཅུ་གཅིག་པའི།།དམར་ཕྱོགས་མཁའ་འགྲོ་འདུ་བའི་ཚེས་བཅུ་ལ།།དཔའ་བོ་གླིང་ལ་གུས་པའི་རྣལ་འབྱོར་པ།།མི་ཕམ་རྣམ་པར་རྒྱལ་བས་ལེགས་པར་སྤེལ།།ལུས་ཟུངས་དགའ་སྐྱིད་ནྱ་གྲོ་དྷ་ཡི་འབྲས།།ཕྲ་ཡང་ཇེ་བས་ཇེ་ཆེར་རྒྱས་པ་ཡི།།རྟེན་འབྲེལ་བཟང་པོའི་རྟོག་པ་བཅོས་མིན་དུ།།ཡང་ཡང་སྐྱེ་བའི་རྩལ་ལས་འདི་ཡང་སྣང་།།ཉམས་དགའི་བྲོ་གར་རྩེན་པར་འདོད་པའི་ངང་།།སྒྱུ་མའི་གཉིད་ལས་བརྡ་དོན་སྣ་ཚོགས་ཤར།།དེ་ཚུལ་བརྟགས་ན་འདི་ཡང་རྟེན་འབྲེལ་གྱི།།མཆོག་བཟང་གཡུལ་རྒྱལ་ལྷ་ཡི་རྔ་དང་འདྲ།།གེ་སར་ནོར་བུ་དགྲ་འདུལ་ཞེས་བྱ་བ།།འཛམ་གླིང་ཐ་གྲུ་ཀུན་ན་གྲགས་པ་ཡི།།ངོ་མཚར་རྟ་བརྒྱུགས་རྟོགས་པ་བརྗོད་པའི་གཏམ།།བརྡ་གསང་ནོར་བུའི་མེ་ལོང་འདི་ཡིན་ནོ།།